Diari Oficial de la Generalitat Valenciana


Sumari del DOGV 1474, del 31-01-1991 (1991/900310)

Resolució del Conseller d'Obres Publiques, Urbanisme y Transports, de 13 de novembre de 1990, per la qual s'estima aprovar definitivament el Projecte de Modificació Puntual núm. 25 del Pla General d'Ordenació Urbana de Santa Pola (Alacant), relatiu a solar destinat a centre social municipal.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1990/11/13/(1)/dof/vci/html**

### Dades del document

Número de DOGV
:   1474

Data del DOGV
:   31-01-1991

Secció del DOGV
:   I. DISPOSICIONS GENERALS

Número del document
:   1991/900310


Data del document
:   13-11-1990

Organisme emissor


Tipus de document
:   Resolució

Descriptors 

:   * Santa Pola
    * pla d'urbanisme

Resolució del Conseller d'Obres Publiques, Urbanisme y Transports, de 13 de novembre de 1990, per la qual s'estima aprovar definitivament el Projecte de Modificació Puntual núm. 25 del Pla General d'Ordenació Urbana de Santa Pola (Alacant), relatiu a solar destinat a centre social municipal.  
Vist el Projecte de Modificació Puntual núm. 25 del Pla General d'Ordenació Urbana del terme municipal de Santa Pola (Alacant), relatiu a un solar destinat a centre social municipal.  
Vist que amb data 26 d'octubre de 1990, fou registrat d'entrada en aquesta Conselleria el Projecte de Modificació Puntual núm. 25 del Pla General d'Ordenació Urbana de Santa Pola, a l'efecte previst en l'article 3.2 del Decret 137/90, de 30 de juliol, del Consell de la Generalitat Valenciana, en relació amb l'article 49 de la Llei del Sòl.  
Vist que el projecte consta de dos apartats: a) Informe tècnic, b) Normes i c) Plànols.  
Vist que amb data 27 d'octubre de 1989, el Ple de l'Ajuntament acordà per unanimitat aprovar inicialment el Projecte de Modificació i sotmetre l'expedient a informació pública durant el termini d'un mes.  
Vist que amb data 8 de novembre fou publicat en el diari «Informació» i el 16 de novembre del mateix any en el número 263 del BOP a l'efecte d'informació pública.  
Vist que durant el període d'informació pública no es va formular cap al·legació.  
Vist que amb data 29 de desembre de 1989, el Ple de l'Ajuntament acordà aprovar provisionalment l'esmentat Projecte de Modificació.  
Vist que el Ple de l'Ajuntament, amb data 30 de març de 1990, acordà aprovar per unanimitat l'Estudi i l'Avaluació d'impacte Ambiental de la Modificació Puntual núm. 25 al Pla General d'Ordenació Urbana, i sotmetre l'expedient a informació pública durant el termini d'un mes.  
Vist que amb data 6 d'abril de 1990, fou publicat en el diari «Informació» i el 12 d'abril del mateix any en el número 85 del BOP, i no s'hi ha presentat cap al·legació.  
Vist que amb data 3 d'abril de 1990, l'Agència del Medi Ambient de la Conselleria d'Administració Pública emeté un informe favorable sobre la Declaració d'impacte Ambiental.  
Vist que se sol·licità l'informe preceptiu a la Comissió Territorial d'Urbanisme d'Alacant, la qual acordà emetre un informe favorable en la sessió de 26 de setembre de 1990.  
Atès que l'objecte del Projecte consisteix en el fet que, donat l'ús públic que es donarà a l'edifici que es projecta, exigeix altures majors que les de l'habitatge, de manera que augmenta l'altura de l'edificació fins a 19.50 m sense augmentar el nombre de plantes totals (4), però permetent un sostremort, ja que el Pla General d'Ordenació Urbana inclou aquesta possibilitat en acceptar tipologia lliure per a edificis singulars d'interès social: col·legis, temples, etc. i així no ocasiona problemes de mitgeres Atès el desnivell de la parcel·la.  
Atès que, segons que estableix l'article 49 de la Llei del Sòl, les modificacions de qualsevol dels elements dels plans, projectes, programes, normes i ordenances s'atindran a les mateixes disposicions enunciades per a la seua aprovació.  
Atès que en aplicació de l'article esmentat s'ha seguit el procediment establert en els articles 40 i 41 de la Llei del Sòl i concordants del Reglament de Planejament.  
Atès que el Conseller d'Obres Públiques, Urbanisme i Transports és competent per a l'aprovació definitiva, segons l'article 3.2 del Decret 137/90, de 30 de juliol, del Consell de la Generalitat Valenciana, pel qual es regulen els òrgans urbanístics de la Generalitat Valenciana.  
Vistos els preceptes legals citats, la Llei del Sòl, la Llei de Procediment Administratiu i d'altres d'aplicació pertinent, resolc:  
Aprovar definitivament el Projecte de Modificació Puntual núm. 25 del Pla General d'Ordenació Urbana de Santa Pola (Alacant), relatiu a solar destinat a centre social municipal.  
Contra aquesta Resolució, que no esgota la via administrativa, hom pot interposar recurs de reposició davant aquest Conseller en el termini d'un mes, comptador des de l'endemà de la publicació de la Resolució, abans del contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fóra expressa, o en el termini d'un any des de la data d'interposició de l'esmentat recurs de reposició, si no fóra motiu de resolució; tot açò sense perjudici de la interposició de qualsevol altre recurs que s'estime procedent.  
València, 13 de novembre de 1990. - El Conseller d'Obres Públiques, Urbanisme i Transports: Eugenio Burriel de Orueta.


Còpia Permalink ELI